Downloaded from YTS.BZ
Official YIFY movies site: YTS.BZ
Garri Kasparov: supertähti ja shakin Napoleon.
Hän ei ole mikään lukutoukka.
Karismaattinen. - Räiskyvä ja sanavalmis.
Hän on aiheuttanut enemmän polemiikkia kuin yksikään mestari.
Häntä ei voita konekaan.
Olet itsevarma. - Pakostakin.
Olen maailmanmestari.
SHAKIN MAAILMANMESTARI
Shakki on psykologista sodankäyntiä.
Tahtojen taisto.
Se on kilpailuista rankin ja muodoltaan puhtain.
Voittaja on parempi.
Ihminenkö? - Kaikkea muutakin.
Pelasin tietokonetta vastaan haasteen vuoksi.
Tartun uusiin haasteisiin.
Judit Polgár, 12-vuotias unkarilainen koulutyttö -
teki juuri historiaa voittamalla shakkiturnauksen.
Aluksi kaikki aliarvioivat minut.
"Mitä sinä pikkutyttö täällä toimitat?"
Shakki on henkinen laji, ja siinä on uskottava itseensä.
Judit on ikäluokkansa paras pelaaja koko shakin historiassa.
Judit on nuorin kansainvälinen shakkimestari.
Hän saavutti tittelin kolme vuotta aiemmin kuin mestarit Bobby Fischer ja Kasparov.
Vuosi oli 1994.
Judit kohtasi Kasparovin ensi kertaa.
SHAKKITOIMITTAJA
Se oli ensimmäinen kerta shakin historiassa,
kun maailman paras naispelaaja kohtasi parhaimman miespelaajan.
PELAAJAT
Tulevasta ottelusta intoiltiin.
Huolikin heräsi.
Rökitetäänkö tyttö?
SHAKIN KUNINGATAR
Shakissa mahdollisuudet ovat rajattomat.
On oltava valmis huonoon siirtoon.
Sitten rauhoitutaan ja noustaan pystyyn.
Aina tulee uusia tilaisuuksia.
On oltava sinnikäs, kuten elämässä ylipäätään.
Peli päättyy vasta lopuksi.
SHAKKIPRINSESSA
NAISTEN PIKKUMESTARI
MUISTAKAA JUDIT
Pienenä haaveilin kohtaavani maailman parhaat pelaajat -
suurimmissa turnauksissa.
Nuo haaveet vaikuttivat mahdottomilta.
Syy piili siinä, kuka olin ja mistä tulin.
Kommunistit pitävät valtaa Unkarissa.
UNKARI 1970-LUKU
Moderni totalitaarinen valtio.
Sananvapaus lakkautettiin.
Köyhyys, inflaatio, työttömyys.
Vähäistä leipää hankitaan useilla töillä.
Euroopan korkein itsemurhaluku.
Kun kolme tytärtäni syntyivät, olimme hyvin köyhiä.
JUDITIN ISÄ
Asuimme työväenkorttelin nuhjuisessa talossa.
Seinät olivat märät katosta lattiaan.
Halusin parempaa elämää tyttärilleni.
Aloin uppoutua nerokkaiden ihmisten elämäkertoihin.
László luki yli 400 kirjaa.
SHAKKIMESTARI
Hän tutki, mikä yhdisti vaikutusvaltaisia hahmoja.
Hän tajusi, että nerous edellytti oikeaa koulutusta.
SHAKKIMESTARI
Nerot aloittivat viisivuotiaana.
He opiskelivat yhtä alaa yhdeksisen tuntia joka päivä.
László Polgár päätti Klára-vaimonsa kanssa,
että he kasvattaisivat neroja tällä kokeilullaan.
TYRANNI-ISÄ PAKOTTI TYTTÄREN
Monista se lähenteli kaltoinkohtelua.
SUURMESTARI
Sen pelättiin haittaavan tytärten myöhempää elämää.
Olin aina vuorenvarma siitä, että kokeiluni johtaisi menestykseen.
Aluksi epäilin miestäni.
JUDITIN ÄITI
Suoraan sanottuna.
Pidin kuitenkin miehestäni ja hänen ideastaan.
Miksipä ei?
Miksi shakki?
Varsin yksinkertaista. Shakkilauta on helppo omistaa.
Sekä hyvin halpa.
Susan-siskoni on minua seitsemän vuotta vanhempi.
Sofia on puolitoista vuotta vanhempi.
Siskoni osasivat jo shakkia.
Kun olin viisivuotias, aloitin shakin harjoittelun.
Shakissa perusteet ovat sangen tärkeät.
Ensin opetellaan nappuloiden liikkeet.
Kuusi eri hahmoa.
Kuningas, lähetti, torni, sotilas…
Avausstrategioita.
Eri puolustuksia.
Kun nappulasta päästää irti, se katsotaan siirretyksi.
Vanhempieni mielestä koulunkäynti oli akateemiselta kantilta ajanhukkaa.
Olimme kotiopetuksessa.
Isä laati korttisysteemin kirjaston tapaan.
Korteissa luki strategioita ja taktiikoita.
Opettelimme ulkoa tuhansittain kortteja.
Isäni kehitti erityisen seinän, jossa komeili 30 shakkilautaa.
Shakkipulmia.
Jouduimme kirjoittamaan niiden ratkaisut.
Olimme köyhiä.
Sijoitimme vähäiset varamme shakkivalmennukseen.
Yksi kouluttaja kävi kymmenestä yhteen.
Toinen valmensi kahdesta viiteen.
Kolmas poikkesi viidestä yhdeksään.
Koko päivä pyöri shakin ympärillä.
Emmekä viettäneet viikonloppuja tai syntymäpäiväjuhlia.
Jokainen päivä oli työpäivä.
Tytöillä oli kuitenkin hauskaa.
Kuusivuotiaana osallistuin ensimmäiseen turnaukseeni.
Se pidettiin korttelissamme.
JUDIT VS. NAAPURUSTO
Muistan elävästi magneettisen shakkisetin.
Se oli ensimmäinen palkinto, ja halusin kovasti voittaa sen.
Yleensä olin hyvin ujo lapsi.
Kun taas pelasin shakkia, olin elementissäni.
Pelityylini oli päällekäyvä.
Kaikki oli mustaa tai valkoista.
Halusin syöksyä vastustajani kimppuun ja uhrata kaiken shakkimatin eteen.
Voitin ekan kisani.
Sekä sen magneettisetin.
Voittaminen herätti minussa tuntemuksia.
Poikkeuksellisen vahvoja.
Sen jälkeen oli ilmiselvää, että minusta tulee shakinpelaaja.
Muuhun en tyydy.
Jos haluaa tulla parhaaksi, haasteet ovat silloin tärkeitä.
Isä halusi todistaa kokeensa -
järjestämällä mahdollisimman tiukan kisan eli peluuttamalla meitä miehiä vastaan.
Kun sitten haastoimme miehiä,
meitä töllisteltiin kuin kuulennolle halajavia.
Shakki oli miesvaltainen laji.
Se oli miesten kerho.
Sukupuolet erotettiin jyrkästi.
Naiset eivät saaneet pelata miesten turnauksissa.
Lievästi sanottuna naispelaajia ei kunnioitettu.
MESTARI
Pelaavatko naiset kehnosti? - Surkeasti.
He eivät liene fiksuja.
Päteekö sama kaikkiin naisiin? - Kyllä kai.
Hyvää naispelaajaa ei ole kuunaan nähty.
SYNTYVÄTKÖ NAISET TYHMINÄ?
Shakki kysyy henkistä kyvykkyyttä.
Peli on käsitettävä syvällisesti.
MESTARI
Vaaditaan myös luonnetta.
Naisilla ei ole kumpaakaan noista puolista.
Minä ja siskoni halusimme muuttaa tuon hullun käsityksen jollain konstilla.
Jos voisimme matkustaa turnauksiin, todistaisimme taitomme maailmalle.
Unkari oli kommunistinen maa.
Ulkomaanturnaukseen lähteäkseen joutui anomaan matkustuslupaa.
Piti olla kunnon kansalainen.
Jos oli luova ja halusi erottua joukosta -
antamalla lapsilleen kotiopetusta tai haastamalla miehiä tyttönä,
kommunistihallitus vastusti sellaista.
ANOMUS HYLÄTTY
Meitä ei päästetty itäblokista.
SISKOKSET OLISIVAT KISAETU
Jos kansalainen ei tee kuten kommunistihallinto sanoo,
mahdollisesti koko perhe saa maksaa.
Toisinaan poliisi tuli taloomme konepistoolit tanassa.
Meidät ajettiin vuoteesta aamulla.
Kävi niin, että he tulivat -
viemään meitä joko mielisairaalaan tai sitten vankilaan.
He jopa sanoivat voivansa viedä lapsemme pois.
Kuvitelkaa, että omat lapset riistetään.
Isä yritti aina todistella kokeiluaan.
Hän oli valmis taistelemaan unelmiensa puolesta.
Hän sanoi: "Palaa shakkilaudan ääreen."
Ainoa vastaus on se, että ahkeroi kovemmin ja tekee tulosta.
Yleisesti ottaen saimme pelata vain Unkarissa ja Itä-Euroopassa.
Pelasin aikuisia vastaan ja voitin pelin toisensa jälkeen.
Tarvitsin uuden haasteen.
Pelasin paljon sokkoshakkia.
E4:ään.
Ratsu C3:een ja F7:ään.
Shakkimatti.
Pyrin voittamaan joka pelin.
Todellinen haaveeni oli päästä maailman kärkikymmenikköön -
ja sitten huipulle.
PIKKUMESTARI OSAA
Tuolloin maailman paras pelaaja oli Garri Kasparov, Neuvostoliitosta.
Olin seurannut häntä pienestä pitäen.
Uudeksi shakkimestariksi kruunataan Garri Kasparov.
Hän on nuorin mestari.
UUSI KUNINGAS
Kokoonnuimme matolle.
Opimme paljon katsomalla hänen ottelujaan.
Kasparov vertautuu koripallosuuruuksiin.
Periksiantamatonta kunnianhimoa ja tarmoa.
Hän on kaikkein nopein.
En näkisi kenenkään vievän titteliäni, ellen sitten häviä tahallani.
Seurasin hyvin tarkkaan hänen ideoitaan ja avaussiirtojaan.
Matkin häntä.
Hän oli hyökkäävä.
Niin olin minäkin.
Olin hänen suuri faninsa.
Haaveilin jo hänen haastamisestaan.
Perheessäni kerrotaan tarinaa, että löysin shakin vajaana kuusivuotiaana.
Oli talvi-ilta Azerbaidžanin Bakussa.
Synnyin ja vartuin Neuvostoliiton eteläpäässä.
Katselin kun vanhempani pähkäilivät sanomalehden shakkipulmaa.
Haltioiduin pelin salaisuuksista. Vain 64 ruutua ja 32 nappulaa.
Peli-innostus nielaisi minut välittömästi. Se oli minulle intohimo.
Niin oli tarkoitettu.
Shakkia pidettiin poliittisena aseena Neuvostoliitossa.
Kommunistihallinto esittäytyi älyllisesti ylivertaisena länteen nähden.
Luotiin laaja verkosto.
Lahjakkaat pelaajat tunnistettiin, ja heidän lahjojaan hiottiin.
Kohosin vauhdilla, koska kykyni huomattiin heti.
VALOISA TULEVAISUUS
IDÄN TÄHTI NOUSEE
TULEVA MESTARI?
Neuvostoliitto oli yhtä kuin shakki. Se hallitsi shakkipiirejä läpikotaisin.
Sieltä nousi mies- ja naismestareja vuosi toisensa jälkeen.
Jos halusi isojen nimien oppiin, piti käydä neuvostoshakkikoulua.
Shakin huipputaso oli heidän hallussaan.
Susan suoriutui mainiosti vakavissa kisoissa jo tuolloin.
Vuonna 1984 Susanista tuli naisten maailmanmestari.
Hänen tuloksensa alettiin huomioida maailmanlaajuisesti.
Uutisia maailmalta.
Susan Polgár, Unkarista.
Polgár on paras…
Naisten paras… - Menestynein naispelaaja.
TYTTÖ HAASTOI SHAKKIMAAILMAN
Oli oikein tyydyttävää, ettei minua onnistuttu sysäämään sivuun.
Häntä sanottiin shakin Mozartiksi.
Hänen sisarensakin menestyivät.
NAISPELAAJAT
Lehtimiehiä tuli Unkariin haastattelujen perässä.
SHAKKILIITOLTA MATKUSTUSKIELTO
He eivät käsittäneet, minkä takia paras naispelaaja ei päässyt itäblokista.
PITKÄN LINJAN VIRANOMAISKIISTA
Lehtimiehet esittivät uhkauksen viranomaisille.
Mikäli Polgárin perhettä syrjittäisiin vastaisuudessakin,
lehtimiehet kautta maailman moittisivat Unkaria -
ihmisoikeuksien rikkomisesta.
BUDAPESTIN SISARKOLMIKOLLE MATTI
Jossain vaiheessa Unkarin hallitus koki saaneensa liikaa huonoa julkisuutta.
Lopulta passimme oli pakko palauttaa, ja niin pääsimme matkaamaan länsimaihin.
Innostuimme.
Haaveenani oli osoittaa voimamme maailmalle.
Oli sen aika.
THESSALONIKI - KREIKKA
Yli sata maata osallistui vuoden 1988 kisaan.
SHAKKIOLYMPIALAISET
Kukin maa lähettää parhaat edustajansa.
Unkarin kapteeni valitsi kisaajiksi meidät kolme siskoa.
Olympialaisiin pääsi myös Ildikó Mádl.
Tuntui oudolta pelata olympialaisissa ainoastaan naisia vastaan.
Teimme poikkeuksen.
Viimein pääsimme näyttämään taitomme.
Asetuimme maailmaa vastaan.
Toivotan teidät FIDE:n puolesta tervetulleiksi 28. shakkiolympialaisiin.
Se on olympiatason shakkia.
Kyseessä on suurin ja arvokkain joukkuekilpailu.
Sinne tulevat kaikki.
Tarkoitus on kisata joukkueittain ja selvittää taitavin shakkimaa.
Miehille ja naisille on omat olympiasarjansa.
Maat kisaavat joka päivä kahden viikon ajan.
Maa vaihtuu seuraavana päivänä.
Ottelusta saa enintään kolme pistettä.
Palkintona on olympiakultaa.
Oli huikeaa ihan vain päästä turnaussaliin.
Olimme pikkutyttöjä.
Näimme ensimmäistä kertaa shakkimaailman parhaimmistoa.
Kasparov on tuolla.
Susan jutteli Kasparovin kanssa.
Sofia ja minä kikatimme sekä hymyilimme.
"Jopas, pääsimme Kasparovin puheille."
Polgárien valinta kyseenalaistettiin. Joukkue oli kovin nuori.
Teinityttöjen joukkue haastoi maailman parhaita pelaajia.
Useimmat nauroivat heille ja tuumivat: "Katsokaa neuvostojoukkuetta."
He hallitsivat shakkia.
He eivät olleet hävinneet yli 30 vuoteen.
Heitä ei peitota.
ENSIMMÄINEN ERÄ UNKARI VS. AUSTRALIA
Pelaajat paikoilleen.
Astuin pelisaliin.
Istuuduin.
Pelasin ykköslaudalla.
Judit pelasi kakkoslaudalla vieressäni.
Ildikó Mádl ja minä vuorottelimme kolmoslaudalla.
Suoristin nappulat.
Jalkani vispasi, koska olin hermostunut.
Mietin, että olinko henkisesti valmis kohtaamaan maailman parhaita pelaajia.
Jännitys tiivistyi.
Kun peli alkaa, asenne muuttuu täysin.
Suljin pois kaiken, mitä tapahtui laudan ulkopuolella.
Keskityin peliin.
UNKARI VS. AUSTRALIA
TOINEN ERÄ UNKARI VS. RANSKA
Pääsin rytmiin ottelun aikana.
Voitin pelin toisensa jälkeen.
VOITOT TAPPIOT
Hän oli ehta sensaatio.
Kun Judit oli voittanut useita pelejä, häntä alettiin pelätä.
Voittomahdollisuutemme oli erittäin hyvä, kun hän istuutui pöytään.
UNKARI
Emme olleet tottuneet siihen, että nuoret tytöt osasivat shakkia.
Se oli epätavallista.
Pöydässä istui 12-vuotias tyttö poninhäntineen.
Hän hallitsi.
Hän teki vastustajista säälittäviä uhreja.
Turnauksessa alkoi yhtäkkiä käydä sadoittain ihmisiä.
Polgár-mania vallitsi.
Polgárit ovat oikea shakki-ilmiö.
He ovat lahjakkaita.
Vasta 12-vuotias Judit on ikäluokkansa paras.
Judit on lahjakkain.
Olisinpa ollut yhtä vahva hänen iässään.
Hänestä voi hyvinkin tulla naisten maailmanmestari.
Sitä en epäile.
Juditin jokaisessa siirrossa oli huimaa energiaa.
Moista ei ollut nähty naisten shakissa.
Pelasin mainiosti, mutta niin pelasivat neuvostoliittolaisetkin.
1. NEUVOSTOLIITTO 2. UNKARI
Polgárin siskokset tarvitsevat ihmeen anastaakseen venäläisnaisten mitalin.
Joukkuetoverimme Ildikó totesi näin.
"Jos tarjotaan hopeaa, panen nimen paperiin."
Judit uskoi kaiken aikaa, että tarkoitus oli tavoitella kultaa.
Se tarttui kaikkiin.
YHDESTOISTA ERÄ
Judithin voittoputki jatkui.
Susan, Ildikó ja minä pidimme puoliamme.
1. NEUVOSTOLIITTO 2. UNKARI
Viimeinen erä alkoi, ja jännitys oli katossa.
Viimeisestä erästä riippui se, tuleeko kultamitalia vai ei.
Valtaosa uskoi, ettei Neuvostoliittoa voi syrjäyttää.
Voitin nopeasti.
Ildikólle tuli tasapeli.
Kaikki oli kiinni ottelusta, jossa Susan kohtasi Pia Cramlingin.
Tämä oli suuri naispelaaja.
Pelottavaa se oli, mutta yritin tehdä parhaat siirtoni.
Viime hetkeen saakka oli epävarmaa, saisimmeko kultamitalia.
Viimeisen erän päätteeksi tiesimme, että kultaa tulee.
Olimme erittäin onnellisia.
Pisteitä kertyi 33.
Unkarin joukkue teki kaikkien aikojen ennätyksen.
Judit pyyhki kaikilla lattiaa.
Hän ei hävinnyt kertaakaan. Se oli suurenmoista.
Polgárit näyttivät maailmalle, keitä he olivat.
Kultamitalin saa Unkarin joukkue.
Meistä tuntui kuin koko maailma kannustaisi meitä.
Sellaista rohkaisua olimme kokeneet kotopuolessa hyvin vähän.
Palasimme Thessalonikista Budapestin lentokentälle.
Siellä sattui odottamaton tilanne.
Meitä odotettiin.
KULTAA KREIKASSA
HATUNNOSTO NAISILLE!
Kisa muutti elämämme.
KAUNISTA, TYTÖT!
Me mustat lampaat palasimme kultatyttöinä.
Unkarin kansakunta antoi tunnustusta Polgárin perheelle ensimmäistä kertaa.
Meidät kutsuttiin parlamenttiin.
Presidentti juhli kanssamme.
Onko László Polgár nyt tyytyväinen? - Valehtelisin jos väittäisin muuta.
Hallituksella ja shakkiliitolla muuttui ääni kellossa.
Olimme erehtymättömät.
Poliittinen ilmapiiri muuttui.
Berliinin muuri kaatui pian.
Sen ja olympiavoittomme ansiosta meidän oli paljon helpompaa matkustaa.
Judit voitti sinä vuonna koko joukon turnauksia.
Me sisarukset emme kilpailleet keskenämme.
Vain taivas oli hänen rajanaan.
Milloin nähdään naispuolinen mestari? - Ehkä hän istuu vieressäni.
En tiedä.
Maailma ei ole nähnyt moista. Hänen tuloksensa sen kuin paranee.
Pelottavaa.
JUDITIN LUOKITUS
Luokitukseni nousi hurjat 200 pistettä vain puolessa vuodessa.
JUDITIN LUOKITUS
Shakissa on yksinkertainen luokitusjärjestelmä.
Kaksi luokiteltua pelaajaa ottelee.
Jos vastustajani voittaa, hän saa pisteitä ja minä menetän niitä.
NAISTEN PARHAAT
Kun olin 12-vuotias, minusta tuli maailman paras naispelaaja.
En lopettanut.
NAISTEN YKKÖNEN
PARAS NAISPELAAJA ON 12-VUOTIAS
Tahdon tulla suurmestariksi. Sitten nostan luokitustani yhä lisää.
Suurmestarin luokituksen on oltava vähintään 2 500.
Lisäksi on menestyttävä kolmessa tiukassa turnauksessa.
SUURMESTARI
AIKUISTEN SUURMESTARIEN PEITTOAJA
Judit rikkoi ennätyksiä.
SHAKIN YKKÖSNAINEN
Maailma oli tohkeissaan.
Hän saattaisi rikkoa Bobby Fischerin 33 vuoden takaisin ennätyksen -
ja tulla kaikkien aikojen nuorimmaksi suurmestariksi.
Hänen kuvansa oli lehdessä joka kuukausi.
Häntä seurattiin.
TEE TILAA JUDITILLE, FISCHER
Vuonna 1991 lähdin Unkarin supermestaruuskisoihin.
Olin 15 vuotta ja neljä kuukautta vanha.
FISCHER SAI TITTELIN 15 VUODEN JA KUUDEN KUUN IÄSSÄ
Se oli viimeinen tilaisuuteni rikkoa Fischerin ennätys.
JUDIT VS. FISCHERIN ENNÄTYS
Se oli Unkarin tiukin mestaruuskisa.
Kaikki suuruudet olivat paikalla.
Kukaan ei odottanut minun kisaavan.
Pelasin aika hyvin.
Ihmiset hämmästyivät.
VIIMEINEN ERÄ
Viimeinen erä alkoi.
Pelasin mustilla nappuloilla.
Kohtasin Tibor Tolnain, Unkarin suurmestarin.
Tasapeli olisi riittänyt siihen, että Juditista tulisi suurmestari.
Voittaakseen turnauksen ja tullakseen Unkarin mestariksi -
Judit tarvitsi voiton.
Se oli kiperä pala.
Tyytyisikö Judit tasapeliin ja kohoaisi suurmestariksi?
Vai pyrkisikö hän kaikin keinoin voittamaan mestaruudenkin?
Valtaosa pelaajista tyytyy häviämään kansallisen mestaruuden.
Suurmestarin titteli on silti historiallinen.
Hävitessään Judit ei saisi kumpaakaan.
Naiset pelaavat surkeasti.
He eivät liene fiksuja.
Halusin rikkoa Fischerin ennätyksen, mutta myös voittaa kilpailun.
Judit otti riskin.
Jännitin hänen puolestaan.
Tein todella taktisia siirtoja.
Mursin keskustan.
Vastustajani ei osannut odottaa erästä siirtoani.
SIIRTO 20
Hyppäsin ratsulla C4:ään.
Sotilas oli vaarassa tulla syödyksi.
Valkoinen ei voi syödä ratsuani, koska tekisin vastaiskun.
Sitten voin tuplasyödä kuningattaren ja lähetin.
Valkoisen peli luhistuu.
Joskus peli voi ratketa vain yhdellä siirrolla.
Muutaman siirron päästä…
Voitin.
Minusta tuli suurmestari 15 vuoden ja neljän kuun ikäisenä.
Rikoin ennätyksen.
NUORIN SUURMESTARI
Tuota saavutusta ei voi ylistää kylliksi.
Judit oli kaikkein nuorin suurmestari miesten ja naisten sarjoissa.
Viisitoistavuotias voitti kansallisen mestaruuden.
Samalla hän nousi suurmestariksi.
Se oli satumaista.
Suurmestariksi tuleminen on todella tärkeää.
Sain enemmän itsevarmuutta lyötyäni noin taitavan pelaajan.
Nyt mietin, että mitä seuraavaksi.
LINARES - ESPANJA
Linaresin turnaus on maailman tärkein.
Linares on shakin Wimbledon.
Joka vuosi Linaresissa katsotaan, kuka kukin on.
Ensimmäistä kertaa shakin historiassa -
tytön onnistui päästä parhaiden miespelaajien joukkoon.
Se oli ensimmäinen eliittiturnaukseni.
Pelaajien parhaimmisto kisasi.
Myös Kasparov.
Moiseen turnaukseen on haastavaa valmistautua.
Minulla oli kuukausia aikaa opetella.
Oli oikein tärkeää, että Judit valmistautui kisaan hyvin.
Kasparovin avausvariaatioita täytyi tarkastella.
Niille piti keksiä vastasiirto.
Mietin hermostuneena, että kuinka pystyisin pelaamaan,
kun kaikki muut olivat minua parempia.
Kasparov sanoi haastattelussa, että mukavaa kun Judit pelaa Linaresissa.
Hän totesi: "Sillä tavalla selviää hänen todellinen voimansa."
En tiedä, mitä hän tarkoittaa todellisella voimalla.
Yritän parhaani. - Uskotko voittavasi hänet?
Dominoin aina Linaresissa.
Sain pistesaaliin vuosina -92 ja -93.
RIEMUVOITTO
SUVEREENI KASPAROV
Vuonna -94 oloni oli itsevarma, sillä olin yhä vahvin pelaaja.
Se oli uskomattoman merkittävä hetki.
Ensimmäistä kertaa maailmanmestari Garri Kasparov kohtasi -
maailman parhaan naispelaajan.
Oli ennenkuulumatonta, että nainen kohtasi miesmestarin.
Sarjathan olivat erilliset.
Tämä oli historiallinen hetki.
Judit debytoi tuolla tasolla.
Hän oli huippupelaaja, mutta…
Naispelaajana hänellä oli todisteltavaa.
POLGÁR VS. KASPAROV ENSIMMÄINEN OTTELU - 1994
PELAAJAT
Kasparov saapui 30 sekuntia ennen pelin alkua.
Salamat välkkyivät, kun hänestä räpsittiin kuvia.
Hänestä huokui itsevarmuutta.
"Osaan asiani. Olen valmistautunut, ja minä annan sinulle rökityksen."
Hän halusi syödä vastustajan elävältä.
Kohtasimme ensimmäistä kertaa, ja kaikki oli mahdollista.
Pelasin valkoisilla nappuloilla.
Avaussiirtoni oli aina sama.
Kuninkaan sotilas E4:ään.
KUNINKAAN SOTILAS
Tiesin hyvin, että Kasparov tekisi sisilialaisen puolustuksen.
Hän on sen ekspertti.
Sisilialainen puolustus on hyökkäävä.
Pelaajat kamppailevat laudan keskustasta.
Näin syntyy dynaaminen pelityyli.
SIIRTO 13
Peli pääsi vauhtiin.
Judit päätti pelata erityisen hyökkäävästi.
Hän uhkasi kuningattarella kuningasta.
SIIRTO 14
Kuningatar oli linjassa kuninkaaseen.
Kuningasta ei syödä noin vain.
Vahvaa pelaajaa ei tyrmätä helpolla.
Täytyykin hyökätä vaivihkaa.
Judit ei ollut hienovarainen nuorena.
Hän halusi vetää turpiin suin päin.
Kasparovin kohdalla tehtävä oli kiperä.
Judit alkoi tehdä harkitsemattomia siirtoja.
Hyökkäysväylää ei löytynyt.
Hän menetti hallinnan.
Kasparov pelasi paremmin alusta asti.
Hänen siirtonsa olivat mainioita.
Minulla kesti miettiä.
Käytin paljon aikaa.
Tilanne sen kuin paheni.
Yleisö ei ollut kovin kiinnostunut.
Väkeä kulki edestakaisin.
Ikinä ei saa luovuttaa.
SIIRTO 34
SIIRTO 35
Tulimme 36. siirtoon.
Jotain merkillistä tapahtui.
Kasparov siirsi ratsun C5:een.
Se oli valtava moka.
Pystyin siirtämään lähettiäni.
Kykenisin syömään joko kuningattaren tai tornin.
Molemmilta iskuilta ei voinut suojautua.
Ennen tuota siirtoa tiesin häviäväni ottelun.
Siinä kohtaa tajusin jotain.
Voisi tulla myös tasapeli.
En saattanut uskoakaan, että kohtasin maailman parhaan pelaajan.
Hän päästi nappulasta irti ja tarttui siihen taas.
Hän palautti sen lähtöruutuun tehdäkseen toisen siirron.
Se oli valtava järkytys: vastustajani teki laittoman siirron.
Kosketussääntö on hyvin tärkeä shakissa.
Jos nappulasta päästää irti, siirto on suoritettu.
Toinen siirto on reilun pelin vastaista. Sellainen on fuskaamista.
Sen näki ainoastaan Judit.
Katsoin ympärilleni ja ihmettelin, mitä oli tekeillä.
Kukaan ei sanonut mitään, enkä oikein tiennyt mitä tekisin.
Jos kerran kukaan ei sano mitään,
ehkä minunkaan ei pitäisi sanoa vastaan.
Ehkä siirron näki vain minun vinkkelistäni.
Olin myöskin 17-vuotias tulokas, joka pelasi maailmanmestaria vastaan.
Minua ei ehkä kutsuttaisi enää kisoihin. Entä miten todistan sen?
Minun sanani hänen sanaansa vastaan.
Jos Judit lausuu syytöksen, Kasparov voi kiistää sen.
Judit näyttäisi silloin kakaralta.
Hänen nähtäisiin kimpaantuneen häviöstä.
Sitten hän laukoisi kamalia syytöksiä.
Paikalla oli espanjalaisia tv-kuvausryhmiä.
Kameran takana ei ollut kameramiestä.
Siirto ei siis tallentunut nauhalle.
Judit jatkoi peliä.
Säännöt sanovat, että peliä jatkettaessa on myöhäistä enää valittaa.
Kasparov teki hyviä siirtoja.
Yliotteesta seurasi voitto.
Sitten se oli ohi.
HUIPPUTYTTÖ EI SAANUT KUKISTETTUA KASPAROVIA
Olin poissa tolaltani.
Ottelun jälkeen menin ravintolaan syömään.
Tapasimme tehdä turnauksessa niin.
Yhtäkkiä tuomari tuli pöytääni.
Hän kysyi: "Voinko olla jotenkin avuksi?"
"No, kun kerran kysyit…
Minua kiinnostaa kovasti se kamera, joka oli 15 metrin päässä.
Tallentuiko sille mitään?"
Yhtäkkiä tapaus alkoi paisua.
Kasparov tajusi jutun juonen sekä järkyttyi pahemman kerran.
Hän hoki: "Tälle on tehtävä jotain.
Teidän kuuluu kirjata tämä häväistys!"
Kukaan ei epäillyt Kasparovia. Hänhän on äärimmäisen arvostettu.
Kysyin silti: "Päästitkö irti nappulasta?"
Hän vastasi: "En usko, mutten mene sanomaan varmaksi."
Järjestäjä antoi lehdistötiedotteen.
ESIMERKILLINEN URHEILIJA
Siinä todettiin, että Kasparov on pelaajista rehellisin.
Sitten kävi ilmi, että kuvausryhmä teki paluuta Linaresiin.
Kameraryhmä oli palannut Madridiin.
Siellä he tajusivat unohtaneensa sammuttaa kameran.
Filmi pyöri edelleen.
Televisioryhmä näytti nauhansa.
Hän selvästikin päästi irti nappulasta.
Sitten hän tarttui uudestaan ja veti nappulan takaisin.
Muistan kuinka tuo nauha järkytti.
Judit ei hänkään ollut uskoa.
Onneksi video todisti sen, mitä olin tuntenut.
Ei se toisaalta lohduttanutkaan.
Kun pistetaulukko kuitataan pelin jälkeen, mitään ei pysty muuttamaan enää.
Maailmanmestarin ei odottaisi rikkovan sääntöjä.
Hänestä olisi paljon nolompaa hävitä tytölle.
Tein sen virheen, että luotin vastustajaan.
Ei olisi pitänyt.
Asiasta kiisteltiin hitusen, joten minä…
En tuntenut, miten käteni irrotti nappulasta.
En minä sellaista tekisi.
Videolta sen näkee, että kyse on sekunnin kymmenesosasta.
En tuntenut tehneeni väärin.
Ei sitä tunne muutoin kuin hidastettuna.
Kokeilkaa itse, tunnetteko sitä samassa ajassa.
Kyse ei ollut tappiosta.
Tasapeli siinä olisi tullut, mutta olisi ikävää jäädä ilman voittoa.
LINARESIN VÄLIKOHTAUS
Turnaukseni oli pilalla.
KOSKETUSSÄÄNTÖ
Sain kuulla siitä jatkuvasti.
SÄÄNTÖRIKE
NOPEITA SIIRTOJA
Skandaali paisui.
Mestarit huijaavat.
Mitään muuta ei voi päätellä kohta näytettävistä kuvista.
Mestari tekee ankarasti kielletyn siirron.
NOPEAT KÄDEN LIIKKEET
Kehkeytyi draamaa.
KASPAROVIN LIPSAHDUS
KÄSI OLI SILMÄÄ NOPEAMPI
Se on kuuluisa shakkiselkkaus.
Judit tulistui tietenkin.
Hän toimi kuitenkin varsin ihailtavasti siinä iässä ja asemassa.
Viimeisenä kisapäivänä hän meni Kasparovin puheille hotellin aulassa.
Hän kysyi: "Kuinka saatoit tehdä näin?"
Jollei ole koskaan nähnyt Kasparovia kasvotusten,
ei voi välttämättä tiedostaa moiseen vaadittavaa rohkeutta.
Hän on säväyttävä.
Tivasin selitystä Garrilta.
Hän loukkaantui, koska nöyryytin häntä toisten nähden.
Kysyin siitä haastattelussa.
Garri vastasi: "Opettelisi tavoille."
He pitivät mykkäkoulua kolme vuotta.
Ottelun jälkeen tuli kysymyksiä lehdistöltä ja sukulaisilta.
Asiasta puhuminen oli lähinnä rasittavaa.
LINARESIN KÄRKISIJAT
Vaikka hän möhlikin, ymmärsin jääneeni toiseksi.
Se tuntui todella pahalta.
En koskaan moittinut tyttäriäni, jos he eivät voittaneet ottelua.
Häviö on silti paha paikka.
Isä ei koskaan salannut sitä, että hän janosi menestystä.
Hän tahtoi todistaa kokeilunsa ja osoittaa sen,
että hän tekisi lastensa avulla suuria.
Isä halusi meidän osallistuvan taas naisten shakkiolympialaisiin.
Minusta oli aika selvää, että olimme naisten sarjan parhaat.
Halusin näyttää taitoni miehille.
Silloin aloin tehdä päätöksiä omillani.
Joskus on tärkeää kulkea omaa tietään, vaikka vanhemmat sanoisivat mitä.
MADRID - ESPANJA
Samana vuonna näin Juditin pelaavan Madridin turnauksessa.
Hän pelasi loistavasti.
Hän voitti vahvoja pelaajia.
Sitä en koskaan unohda,
miten miespelaajat reagoivat hänen voittoonsa.
Neljä vastustajaa ei kätellyt luovuttamisen merkiksi.
Se on pyhä perinne shakissa.
Kättelemisen sijaan he poistuivat suutuspäissään.
Se oli noloa.
PYSTYYN PONNISTAVA TEINI
HÄIKÄISEVÄ VOITTO MADRIDISSA
Miten miespuoliset pelaajat reagoivat, kun voitat heidät?
Taistelin saadakseni kunnioitusta eliitiltä ja maailmanmestareilta.
Jotkut heistä epäilivät, kuuluinko joukkoon.
Miten Juditista tulisi huippupelaaja?
Varsin vaikeasti.
Häntä täytyisi onnistaa.
Suurmestari Viktor Kortšnoi totesi, että olen kahvilatason pelaaja.
Hän väheksyi minua.
"TYTTÖ VOITTAA VAIN JOS KYLLÄSTYN. OLINKIN ALITAJUISESTI KYLLÄSTYNYT."
Tyttönä jouduin todistelemaan sitä kymmenen kertaa hanakammin.
Onko koskaan ollut naismaailmanmestaria?
Tuota… - Miksei?
Naisethan olisivat omiaan tässä lajissa.
Faktat kertovat muuta.
Judit Polgár, Unkarista.
Judit on poikkeus.
Hänen taisteluintonsa ei kanna läpi koko ottelun.
Vuonna 1996 järjestettiin kilpailu Dos Hermanasissa.
DOS HERMANAS - ESPANJA
Olin äitini seurassa ennen kisaa.
Painoimme hissinappia.
Hissin ovet avautuivat, ja siellä seisoi Kasparov valmentajineen.
Se oli hassu kohtaus.
Välillämme oli ollut jännitteitä vuosien ajan sen selkkauksen jälkeen.
Äiti sanoi: "Astu hissiin."
POLGÁR VS. KASPAROV TOINEN OTTELU - 1996
Lähdin peliin sillä ajatuksella, että minun täytyi panna hanttiin.
PELIN ALKU
Pelasin valkoisilla taas.
Minulla oli jo etu.
Sotilas E4:ään.
KUNINKAAN SOTILAS
Taas sisilialainen puolustus.
Sen jälkeen peli suorastaan villiintyi.
Judit uhkasi kuningatarta heti.
Kuninkaan oli pakko väistää shakkaus.
Sitten lähetti kävi hyökkäykseen.
Tiesin Juditin käyvän päälle, mutta yllätyin suuresti.
Judit oli oikea voimanpesä.
Kuin räjähdysaltis salamapallo.
Pelin avauksessa Judit valtasi tilaa aggressiivisesti.
Tultiin puoliväliin.
PUOLIVÄLI
Puolivälissä ideointi syvenee ja vastustajaa yritetään jallittaa.
Siinä vaiheessa nähdään draamaa ja toimintaa.
Kasparov kohotti panoksia.
Hän asetti tornin rohkeasti keskelle lautaa.
Kuningatar ja lähetti olivat uhattuina.
Oikea nujakka.
Judit alkoi horjua hieman, ja Garri sen kuin uuvutti.
AIKA
Ottelun teki hurjaksi myös sen kesto.
Se oli kissa ja hiiri -leikkiä.
Hän omaksui voittoaseman.
Livahdin karkuun.
Taas hän pääsi voittoasemaan.
Tarkkaavaisuuteni herpaantui.
Garri pelasi taitavasti ja ohjaili peliä.
Laskin siirtoja kymmenen vuoron päähän yrittäessäni pelastaa tilanteen.
Kasparov siirsi vuorollaan torninsa Juditin kuninkaan tasalle.
Vaikutti siltä, että Juditin täytyy luopua.
Naispelaajille tyypillinen heikkous on se, että he panikoivat uhan edessä.
Uhkaan reagoidaan puolustavasti.
Täytyy päättää heti, kuinka toimia.
Kello käy.
Judit sivuutti uhan.
Hän teki vastaiskun ja söi sotilaan.
Hän johti sotilaan mitalla.
Hyökkäystäni ei seurannut paniikki, vaan hän iski takaisin.
Juditin puolustus oli mainio. Hän vaikeutti Kasparovin voittoa.
Peli jatkui tuntikausia.
Sitten sain odottamattoman tuuman.
Hän shakkasi mustan kuninkaan ja uhrasi sitten tornin.
Kuin salama kirkkaalta taivaalta. Garri ei osannut odottaa sitä.
Yhtäkkiä hänen voittoasemansa ei enää ollutkaan niin selvä.
Judit turvautui temppuihin sinnitelläkseen pelissä.
Kuuden tunnin kuluttua päästiin loppupeliin.
LOPPUPELI
Loppupelissä ei ole enää kuningattaria eikä juuri hyökkääviä nappuloita.
Se on viimeinen osio.
Judit päätyi loppupeliin, jossa tilanne oli teoriassa tasan.
Kasparovilla oli ratsu sekä torni ja Juditilla pelkkä torni. Se on tasapeli.
Selvä tasapeli.
Tasapelin tajuaisi silmät suljettuinakin.
Juditin oli pakko nipottaa. Loppupeli ei ollut hänen vahvuutensa.
Kasparov halusi koetella tietämystäni.
Hän ei pelannut täysin voimin, muttei herpaantunutkaan.
Tajusin hänen olevan loppupelissä minua paljon tietäväisempi.
Muutaman siirron jälkeen Judit murtui viimeinkin.
Kuninkaani jäi mottiin.
Surullista oli se, että Judit taisteli hienosti.
Lopputuleman olisi pitänyt olla selkeä, mutta hän haaskasi sen.
Kuvitelkaa, että selviydytte Mike Tysonin löylytyksestä -
kymmenen erän ajan.
Shakkipeli kestää tunteja.
Usean tunnin jälkeen sitä vain luhistuu paineen alla.
Vahvat pelaajat tekevät niin.
Tuo loppupeli oli tentti, joka ei oikeastaan ollut kovinkaan vaikea.
Judit reputti paineen alla.
Se oli paha tappio.
Tein strategisen virheen.
Minusta tuntui pahalta pelin jälkeen.
KASPAROVIN VERILÖYLY
ONKO HUIPULLA YKSINÄISTÄ?
Kun olin kohdannut Kasparovin vuonna -96, pelasimme vielä useita otteluita.
POLGÁR VS. KASPAROV KOLMAS OTTELU - 1996
Tykkäsin pelata Juditia vastaan, koska hänen tyylinsä teki oloni mukavaksi.
VIIDES OTTELU - 1997
Judit oli liian hyökkäävä. Hänen tyylinsä on voimakas.
Minäkin olin hyökkäävä, mutta kokeneempi.
Siksi aggressio kääntyi Juditia vastaan.
Kasparovia pidetään…
VUOSISADAN PELAAJA
…historian suurimpana shakinpelaajana.
Judit ei haastanut pelkkää maailmanmestaria.
Hän kamppaili kaikkien aikojen suurimman pelaajan kanssa.
SEITSEMÄS OTTELU - 2000
Minulla oli tietynlainen tunne Kasparovin kohdatessani.
Ennen yhtäkään siirtoa -
hän oli ylivertainen.
Ottelu tuntui pelkältä muodollisuudelta.
Meidän oli pakko pelata, vaikka hän voittaa lopulta.
Olin voimieni tunnossa.
Juditilla oli tietynlainen pelityyli.
Kenties hänestä oli myös epämukavaa joutua vastatusten kanssani.
Siksi hän ja moni muu pärjäsi kehnosti.
Hänen pelityylinsä ei ollut sellainen,
jolla minut olisi kellistetty parhaina vuosinani.
Onko Kasparov vaikea vastustaja?
Pisteeni ovat jääneet kehnoiksi.
Kunnioitatko häntä siis liiaksi, jolloin et voi pelata täysin voimin?
Ehkä alitajuisesti.
Tappion kokeminen ei tunnu samalta joka kerralla.
Joskus sitä häviää, kun vastustaja on erittäin taitava,
tekee hienoja ratkaisuja sekä pelaa fantastisesti.
Silloin ei harmita.
Kasparovin kohdalla turhautti se, ettei minusta ollut hänelle vastusta.
Hän vaikutti lyömättömältä ja yli-inhimilliseltä.
Minun täytyi panna kunnolla hanttiin, mutta kuinka se oikein onnistuisi?
Monesta shakinpelaajasta näkee, miten he uppoutuvat syvälle peliin.
He ovat niin pakkomielteisiä, että pelistä tulee jotain aivan muuta.
Siitä tulee koko elämä.
Isäni taisi janota menestystä osoittaakseen olevansa oikeassa.
Hän uskoi, että menestys oli taattu.
Isän mukaan seuraavana kahtena vuotena nähtäisiin todellinen läpimurto.
Hän halusi minun pääsevän pidemmälle,
pyrkivän kärkikymmenikköön ja panostavan enemmän.
Lászlón projektia epäiltiin vuosikaudet.
KOEKANIINIT
Oliko hän hämäräveikko?
Monien mielestä hän teki sitä oman ylpeytensä tähden -
eikä lastensa parhaaksi.
UNKARILAINEN ISÄKULTA
Monet pohtivat, miten me lapset voimme.
"Pilaavatko vanhemmat heidän elämänsä?"
Ymmärsin, että minulla oli toinen elämäntyyli kuin ikätovereillani.
Vietin aikaa shakkia opiskellen.
Totta kai joskus olisi ollut helpompaa -
katsella elokuvia tai viettää enemmän aikaa ystävien kanssa.
Keskityin kilpailemiseen monta vuotta. Se nielaisi koko elämäni.
Se ei riittänyt. Shakkilaudassahan on vain 64 ruutua.
Elämässä on paljon muutakin.
Olin onnellinen, mutta täytettyäni 20 vuotta -
isä olisi yhä halunnut elämäni pyörivän shakin ympärillä.
Halusin kuitenkin muutakin.
Tahdoin ulottaa elämäni shakkilaudan tuolle puolen.
Todellisuus koostuu enimmäkseen pienistä yhteensattumista.
Toimin eläinlääkärinä opintojeni jälkeen.
Vastaanotolle tuli punatukkainen tyttö, joka näytti Judit Polgárilta.
Eräänä päivänä, kun olin melkein 23-vuotias,
vein perheemme koiran eläinlääkäriin.
Eläinlääkäri oli oikein ystävällinen ja hymyileväinen.
Sekä puhelias.
Jollain ilveellä käynti pääsi venähtämään.
Poikkesin protokollasta ja tein ehdotuksen.
"Kuule, lähdetkö pelaamaan tennistä?"
Mikä saa miehen ihastumaan naiseen?
Sitä on pohdiskeltu tuloksetta tuhansia vuosia.
Juditilla oli hymyilevät silmät ja punainen tukka.
Hänessä oli paloa ja energiaa.
Hän puhui suunsa puhtaaksi heti kättelyssä.
Minusta se oli todella seksikästä.
Aloimme käydä treffeillä aika useasti.
Olin lähdössä kisoihin.
Voitin turnauksen umpirakastuneena.
Sen jälkeen muutimme yhteen.
Judit meni naimisiin.
Silloin minun roolini managerina tuli käytännössä päätökseensä.
Minusta tuntui hieman, että isä oli siitä pahoillaan.
Totta puhuen en välittäisi kommentoida tätä asiaa.
Kun tyttäreni aikuistuivat, minulla oli heihin vähälti vaikutusvaltaa.
Aviomiehet nimittäin veivät heitä toisenlaiseen suuntaan.
Niinpä managerin roolini oli päättynyt.
Loukkaannuin hieman. Oudoksuin sitä vähäsen.
Sanoin silti, että Judit itse päättäisi elämänsä tulevista käänteistä.
JUDIT OLI OLLUT NAISTEN HUIPPUPELAAJA 11 VUOTTA TULTAESSA VUOTEEN 2000.
HÄNEN LUOKITUKSENSA OLI 32.
Sydänkäpyseni teki mieli mansikoita. - Syön sinunkin annoksesi.
Kun menimme naimisiin, lähestyin maagista 2 700 pistettä.
Sitä pidettiin kärkikymmenikön rajana.
En koskaan päässyt sen yli.
Pelasin useissa kisoissa hyvin ja keräsin pisteitä.
Hävisin kaiken yhdessä kisassa.
Gustávilta opin sen, että voin laatia toisenlaisen strategian.
Kun minusta tuli osa Juditin elämää, paljastin hänelle suuren salaisuuden.
Shakissa on voittoja sekä tappioita.
Kolmas lopputulos on tasapeli.
Hän piti tasapeliä häviötä parempana.
Jos häviää samanarvoiselle pelaajalle, oma luokitus laskee.
Tasapelissä pisteet eivät putoa.
Aiemmin olisin pelannut tietyt ottelut toisin.
Olisin halunnut voittaa.
Tuossa vaiheessa taas totesin, että jos ideani eivät toimi,
tyydyn kyllä tasapeliinkin.
Judit pysytteli siis hyökkäävien pelaajien parhaimmistossa.
Hän alkoi hävitä vähemmän.
Luokitus lähti nousuun.
Suunnanmuutoksen jälkeen koitti Linaresin kisa vuonna 2001.
Siellä nähtiin tietenkin Juditin ja Kasparovin uusintaottelu.
LINARES - ESPANJA
Kosketussääntökohu sattui samaisessa turnauksessa.
Siellä he kohtasivat jälleen.
Tuon ajan pelityyliäni nimitettiin hieman primitiiviseksi.
Se tepsi silti.
Olin edelleen luokitukseltani ykköspelaaja.
Pärjäsin hienosti vuonna 2001.
Juditilta ei suinkaan odotettu heikkoa tulosta, muttei kovin hyvääkään.
Minulla oli selkeä strategia.
Taktiikkani oli saada Kasparov hermostuneeksi ja huolestuneeksi.
Saisin hänet pelkäämään häviötä.
POLGÁR VS. KASPAROV YHDESTOISTA OTTELU - 2001
Peli alkoi.
Judit pelasi valkoisilla ja Garri mustilla.
KUNINKAAN SOTILAS
Sen tiesin, ettei Kasparov pitänyt kuninkaansa uhkaamisesta.
Päätin käydä kuninkaan kimppuun hinnalla millä hyvänsä.
SISILIALAINEN PUOLUSTUS
Judit tornitti laudan vasemmalla puolella.
Kasparov puolestaan tornitti laudan vastapäisellä puolella.
Nuo asennot merkitsevät,
että molemmat osapuolet aikovat käydä hurjaan hyökkäykseen.
Alkoi kilpajuoksu siitä, kumpi ennättää kuninkaalle.
Uhrasin sotilaan jo pelin varhaisessa vaiheessa.
SIIRTO 19
Kasparov tarttui uhraukseen.
Tämän seurauksena Juditin lähetistä tuli väkevä nappula.
Juditilla oli siis alivoima, mutta myös aloite.
Kasparov yllättyi, mutta tajusi pointtini.
Kasparov repäisi sotilaalla keskustan auki.
Hän uhkasi lähettiäni.
Väistöliike olisi luonnollinen vastaus.
Judit päättikin uhrata kokonaisen lähetin.
Menetin nappuloita.
Päätin kuitenkin jatkaa hänen kuninkaansa ahdistamista.
Siinä vaiheessa katselin ympärilleni.
Turnaussali oli tupaten täynnä jännittävän pelin ansiosta.
Kasparov kaiketi arveli saaneensa yliotteen.
Peli oli hurja, mutta tunsin oloni mukavaksi.
Kasparov käytti paljon aikaa.
Muutaman minuutin jälkeen hän teki loogisimman siirron.
Työnsin sotilaani eteenpäin miettimättä sen pidempään.
Se oli melkoinen järkytys.
Judit vaaransi kaiken hyökkäyksen eteen.
Kasparovin täytyi käsittää, ettei peli olekaan simppeli.
Luulin voittavani, mutta hän rynnäköi.
Kasparov riisui takkinsa ja asetti sen tuolinnojalle.
Hän pani rannekellonsa pöydän sivuun.
Oli mukavaa nähdä Garrin huolestuvan.
Olin voittanut Juditin monesti, mutta nyt sinnittelin pysyäkseni pelissä.
Garrin oli pakko vetää kani hatusta, jos hän mieli pelastautua ottelusta.
Kasparov uhrasi nappuloita yhyttääkseen Juditin kuninkaan.
Kasparovin kuningas oli tulilinjalla.
Hän ei voinut muuta kuin shakata valkoista kuningasta toistuvasti.
Garri totesi, että nyt riittää.
Hämmästyttävän villi turpasauna päättyi sitten ikuiseen shakkiin.
Judit pakotti tasapelin.
Judit oli Linaresin ainoa, joka ei hävinnyt Kasparoville.
KASPAROVILLE JA POLGÁRILLE TASAPELI
Judit oli ainoa, joka veti vertoja maailman ykköspelaajalle.
Juttelimme turnauksen päätteeksi.
Kasparov kunnioitti selvästikin suoritustani,
vaikka hän olikin tuolloin ykkönen.
Juditista oli selvästi tullut yksi meistä.
Hän oli huippupelaaja.
Linaresin-peli tuntui mahtavalta.
Ottelu oli uskomaton, ja ajoin hänet ahtaalle.
En siltikään onnistunut päihittämään häntä jostain syystä.
Jotain puuttui yhä.
Kasparovin kaltaisen peittoaa ainoastaan vakuuttelemalla itselleen,
että idolinsa pystyy voittamaan tämän omassa lajissa.
Jollei usko olevansa samalla tasolla, voittoon ei ole mahdollisuuksia.
Täällä ollaan harjoitusleirillä. Adrianmeri siintää taustalla.
Mitä tuumit Adrianmerestä?
Kaunis näky. Mieleni tekisi pulahtaa sinne.
Seuraava vuosi oli 2002, jolloin näin Kasparovin turnauksessa.
Kasparov kysyi, lähtisinkö Kroatiaan hänen harjoittelusessioonsa.
Monet pelaajat ottavat yhteen.
Juditin ja minun välit ovat aina olleet kunnioittavat.
Siksi ehdotinkin yhteistyötä.
Hän oli huippupelaaja, joka osaisi tarjota uusia näkökulmia.
Judit.
Olin kutsusta tietenkin äärimmäisen mielissäni.
Minä ja mieheni lähdimme heidän huvilaansa.
Se oli ihana viikko.
Se oli hieno kokemus. Kasparov oli mahtavassa kunnossa.
Opin paljon siitä, kuinka hän lähestyi mitäkin siirtoa.
Sain kuulla, mitä ideoita hän harkitsi vakavissaan.
Olin valmis analysoimaan tiettyjä siirtoja.
Hän puolestaan piti niitä merkityksettöminä.
Yllätyin siitäkin, ettei Kasparov tehnyt töitä kaiken päivää.
Iltapäivällä oli shakkisessio.
Aamulla teimme muuta.
Lähdimme esimerkiksi banaaniveneellä merelle.
Sääntöni sanoivat, että vieraani joutuivat banaaniveneeseen.
Voitin sen kilpailun, koska ainoastaan minä en pudonnut veteen.
Kun mestaria tarkastelee etäältä, tästä ajattelee monesti jotakin.
Luonteesta.
Kun sitten pääsee oikein rentoon ja ystävälliseen ympäristöön -
sekä viettää koko päivän hänen seurassaan, maalautuu täysin toinen kuva.
Näimme hänen inhimillisen puolensa.
Poissa oli se käsitys, että vastapuolella istuu jokin jumala.
Lihaa ja verta hän oli.
MOSKOVA - VENÄJÄ
He olivat ehtineet pelata 14 kertaa.
Kasparov ei ollut hävinnyt kertaakaan.
Kasparov oli vastuksena huippukuntoisen Federerin veroinen.
Kaikki hävisivät Garrille.
Garri Kasparov.
Olin ainoa pelaaja, jota Judit ei voittanut.
Hän löi Kramnikin, Anandin ja kaikki muut.
Olin ainoa, joka onnistui pitämään muurinsa pystyssä.
POLGÁR VS. KASPAROV VIIDESTOISTA OTTELU - 2002
Hiljaisuutta. Julistan erän alkaneeksi.
Tuomarit, käynnistäkää kellot.
Pelasin valkoisilla nappuloilla seuraavassa kohtaamisessamme.
Aloitin siirtämällä kuninkaan sotilaan kahdella ruudulla eteenpäin.
Kasparov ei yllättynyt.
KUNINKAAN SOTILAS
Tuon siirron opin jo pienenä.
Hänen reaktionsa tuli järkytyksenä.
Garri yllätti siirtämällä sotilaan E5:een.
Heiltä oli totuttu odottamaan sisilialaisia puolustuksia.
Garri päätyikin berliiniläiseen puolustukseen.
BERLIINILÄINEN PUOLUSTUS
Kaikilla on puolensa.
Judit on aggressiivinen.
Tällä kertaa valikoitui puolustava avaus.
Kasparov pakotti pelin kulun toisenlaiseksi.
Ottelusta tuli hitaammanlainen.
Se ei todellakaan ollut tyyliäni.
Mitä moinen avaus merkkaa?
Kuningattaret putoavat laudalta varhaisessa vaiheessa.
En pysty hyökkäämään, muttei pysty hänkään.
Garri ja Judit siirsivät kuninkaanpuoleisia sotilaita.
Se ei ollut aggressiivista, vaan hyvin strategista.
Aloin muodostaa asemiani.
Tein siirtoni ratsulla.
Tämä ajoi Kasparovin puolustuskannalle.
Judit alkoi vääntää peukaloruuvia ja painosti laudan keskiosaa lisää.
Näin Kasparovin tajuavan, että luvassa saattoi olla kiperä pala.
Garri halusi taistella loppupelissä.
Mustilla nappuloilla alkoi silti olla hieman tukalat paikat.
Painostin häntä yhä enemmän siirto siirrolta.
Minusta tuntui, että asemani oli aivan upea.
Minun pitäisi voittaa. Kuinka tämä on mahdollista?
Kun pääsee niskan päälle ja käynnissä on tärkeä ottelu,
sitä alkaa hermoilla hiukan.
Olin haaveillut pienestä pitäen Kasparovin voittamisesta.
En onnistunut.
Siinä istuessani totesin itselleni, että nyt ei tyydytä tasapeliin.
"Täysillä päin ja loppuun asti."
LOPPUPELI
Valtasin Kasparovilta yhä enemmän alaa.
Kun siirsin tornini keskiviivalle, hänen kuninkaansa oli vaikeuksissa.
Tornit alkoivat ahmia sotilaita väkevistä asemistaan.
Ammensin loppupelin tietämystäni.
Tietyt kuviot muistuivat lapsuudesta.
Opin ne siinä yhdeksänvuotiaana.
Kasparovilta hupenivat tilaisuudet pelastautumiseen.
Kasparov on yksi suurimmista pelaajista, ellei jopa kaikkein suurin.
Hänen luulisi luistavan pinteestä, mutta Judit pelasi mestarin elkein.
Sali hiljeni.
Yhtäkkiä tajusin, että parin siirron jälkeen -
Kasparov ei pystyisi enää pyristelemään.
Tilanne oli toivoton.
Sitten hetki koitti.
Hän ojensi kätensä.
Judit on hyökkäyksen mestari.
Viimeinkin hän nujersi Kasparovin vivahteikkaassa loppupelissä.
Se oli ainoa hetki historiassa, kun naispuolinen löi -
kaikkien aikojen vahvimman pelaajan.
Se oli vieläpä murskavoitto.
Judit ei antanut armoa.
Poninhäntäinen pikkutyttö oli menneen talven lumia.
Kyse oli huippuluokan pelaajasta.
POLGÁR VOITTI KASPAROVIN
Se oli hurjan tärkeää meille naisille.
SHAKIN LASIKATTO SÄRKYI
"Mehän pystymme tuollaiseen."
PYSTYMME SAMAAN KUIN MIEHET
Se innoitti minua suuresti pikkutyttönä.
HISTORIALLISTA
Mahdoton olikin mahdollista.
SHAKIN KUNINGATAR
Peliskenaario ei ollut selvästikään ihanteellinen.
Judit vain onnistui, ja niin minä hävisin pelin.
Tässä on Kasparovin kellistäjä.
Saitko tyydytyksen ammattilaisena?
Sain. - Tarkenna nyt!
En kommentoi. - Älä hupsi!
Moista en ole kuullut.
Kasparovin voittaminen oli ollut pitkäaikainen unelmani.
Sain suurta tyydytystä.
NAINEN TEKI VOITOSTA LASTENLEIKKIÄ
Judit löi Kasparovin.
POLGÁRIN VOITTO
Perheeni ei ollut paikalla.
Soitin heille heti kertoakseni uutisen.
Se oli riemukasta.
Sitä olimme odottaneet koko ikämme, ja nyt hän onnistui.
Toteutin ison osan lapsuuteni haaveista, mutta Judit pisti vielä paremmaksi.
Olin hyvin ylpeä hänestä.
Isä oli äärimmäisen iloinen. Hän taisi hypellä onnesta.
Juditin saavutus oli suurenmoinen.
Siksi minusta tuntuikin, että kokeilumme oli onnistunut.
Judit oli kuitenkin vain yksi maailman huippupelaajista.
Jotta hän olisi kohonnut maailman parhaaksi,
siihen olisi vaadittu nelisen tunnin lisätyötä päivittäin.
Olen pelkästään iloinen Juditin onnesta.
KOKO POTTI KUNINGATTARELLE
Saavutin sen tunteen viimein.
"PARAS SUORITUKSENI!"
Yksittäisessä kisassa…
Voitan kenet vain.
KASPAROVIN VOITETTUAAN JUDIT NOUSI KÄRKIKYMMENIKKÖÖN VUONNA 2003.
HÄN ON AINOA TÄHÄN KYENNYT NAINEN.
Judit oli shakin suurin nainen.
LEIJONAKUNINGATAR
Siitä ei ole epäilystä.
Hän mullisti shakin.
PARAS NAISPELAAJA YHÄ HUIPULLA
Judit on ilmiömäinen siinäkin mielessä, että hän toimi vanhempiensa koekaniinina.
Ajatella, että hän teki isänsä kaikista unelmista totta.
Samalla hänen onnistui pysyä miellyttävänä persoonana.
Se on jonkin sortin ihme.
Voidaan todeta ilman imartelun häivää, että Judit sai aikaan kumouksen.
Hän todisti, että naisesta on huippupelaajaksi.
Moni meistä ei pitänyt sitä mahdollisena, enkä suoraan sanottuna pitänyt minäkään.
JUDIT OLI MAAILMAN PARAS NAISPELAAJA JÄÄDESSÄÄN ELÄKKEELLE VUONNA 2014.
TITTELI SÄILYI 26 VUOTTA.
Muistellaan kaikkia vuosia, joina osallistuit tuohon kokeiluun.
Mitä mieltä olet siitä?
Yhtäältä ei tietenkään ole mukavaa joutua kokeeseen sillä tavalla.
En koskaan pitänyt itseäni nerona.
Tiedostin mihin yltäisin.
Se oli 95-prosenttisesti uurastukseni ja omistautumiseni ansiota.
Se lähti vanhemmistani.
Isä oli tietenkin se, joka näytti minulle shakin sulot.
Sekä sen, mihin pystyisin: että minusta voisi tulla suuri.
On ansaittava ihmisten usko.
Itseensä täytyy uskoa.
Kaikkein tärkeintä on tämä.
On pyrittävä olemaan parempi kuin eilen.
Huomenna yritetään petrata.
Ei saa luovuttaa.
Pitää taistella loppuun saakka.
Tekstitys: Jouni Jussila